open-index/open-wikipedia-markdown huggingface dataset:
ஆர்ட்சு அன்டு கிறாஃப்ட்சு இயக்கம்

**ஆர்ட்சு அன்டு கிறாஃப்ட்சு இயக்கம்** (Arts and Crafts movement) என்பது, 1880க்கும் 1910க்கும் இடைப்பட்ட காலத்தில் ஐரோப்பா, வட அமெரிக்கா ஆகிய பகுதிகளிலும், 1920களில் சப்பானிலும்,  செழித்தோங்கி இருந்த அழகூட்டற்கலை, கவின்கலை ஆகியவை சார்ந்த ஒரு பன்னாட்டு இயக்கம். இது, எளிமையான வடிவங்களைப் பயன்படுத்தி மரபுவழியான கைப்பணிகளுக்கு ஆதரவாக இருந்ததுடன், இடைக்கால, வியன்புனைவு சார்ந்த, நாட்டார் பாணிகளில் அமைந்த அழகூட்டல்களைப் பயன்படுத்தியது. இது சமூக, பொருளாதாரச் சீர்திருத்தங்களை வலியுறுத்தியதுடன், தொழில்மயமாக்க எதிர்ப்புப் போக்கையும் கொண்டிருந்ததாகச் சொல்லப்படுகிறது. 1930களில் இது நவீனவியத்தால் மாற்றீடு செய்யப்படும்வரை இவ்வியக்கத்தின் செல்வாக்கு ஐரோப்பா எங்கும் பரவியிருந்தது. எனினும், கைப்பணியாளர்கள், வடிவமைப்பாளர்கள், நகரத் திட்டமிடலாளர்கள் போன்றோரிடையே தொடர்ந்தும் நீண்டகாலம் செல்வாக்குடன் இருந்தது.

இவ்வியக்கத்துக்க அடிப்படையாக அமைந்த கொள்கைகளும், பாணியும் 20 ஆண்டுகளாகவே இங்கிலாந்தில் வளர்ச்சியுற்று வந்தபோதும், 1887ம் ஆண்டிலேயே கலை, கைப்பணிக் கண்காட்சிச் சங்கத்தின் கூட்டம் ஒன்றில், டி. ஜே. கொப்டென்-சாண்டர்சன் என்பவர் முதன் முதலாக இந்தப் பெயரைப் பயன்படுத்தி இவ்வியக்கத்தைக் குறிப்பிட்டார். கட்டிடக்கலைஞர் அகசுத்தசு பூசின் (Augustus Pugin - 1812–1852), எழுத்தாளரான யோன் ரசுக்கின் (John Ruskin - 1819–1900)), ஓவியர் வில்லியம் மொறிசு (William Morris - 1834–1896) ஆகியோரின் எழுத்துக்களே இவ்வியக்கத்துக்குத் தூண்டுதல்களாக அமைந்தன. 

இவ்வியக்கம் தொடங்கியதும், முழுமையாக வளர்ச்சி பெற்றதும் பிரித்தானியத் தீவுகளிலேயே ஆகும். இது அங்கிருந்து பிரித்தானியப் பேரரசின் பகுதிகளுக்கும், ஐரோப்பாவின் பிற நாடுகளுக்கும், வட அமெரிக்காவுக்கும் பரவியது. அக்காலத்தில் அழகூட்டற்கலைகள் இருந்த தாழ்ந்த நிலைக்கும், அவை உருவான நிலைமைகளுக்குமான ஒரு எதிர்த் தாக்கமாகவே பெரும்பாலும் இந்த இயக்கம் இருந்தது.

## தோற்றமும் செல்வாக்கும்

### ஜோன் ரசுக்கினின் பங்களிப்பு
"ஆர்ட்சு அன்டு கிராஃப்ட்சு" இயக்கத்தின் கொள்கையின் ஒரு பகுதி ரசுக்கினின் சமூக விமர்சனத்தில் இருந்து உருவானது. ரசுக்கின், ஒரு நாட்டின் ஒழுக்கம் மற்றும் சமூக நலம் ஆகியவற்றை அதன் கட்டிடக்கலையின் தரம், பணியின் இயல்பு ஆகியவற்றுடன் தொடர்புபடுத்தினார். தொழிற்புரட்சியினால் உருவான இயந்திரமய உற்பத்தி, வேலைப் பிரிவு என்பன ஒரு அடிமை முறை என அவர் கருதினார். நலத்துடன் கூடிய ஒழுக்கமுள்ள சமுதாயத்துக்குத் தாம் செய்வதைத் தாமே வடிவமைக்கும் சுதந்திரமான வேலையாட்கள் தேவை என்பது அவரது கருத்தாக இருந்தது. "ஆர்ட்சு அன்டு கிராஃப்ட்சு" இயக்கத்தில் இவரைப் பின்பற்றுபவர்கள், தொழிற்சாலை உற்பத்திகளைவிட கைவினை உற்பத்திகளையே விரும்பியதுடன், மரபுவழியான திறன்கள் இழக்கப்படுவது குறித்துக் கவலையும் கொண்டிருந்தனர். இவர்கள் இயந்திரங்களைக் குறித்தல்லாமல், தொழிற்சாலை முறைமையின் தாக்கங்களைக் குறித்தே கலக்கமுற்றிருந்தனர். வில்லியம் மொறிசின் *கைவினை* குறித்த எண்ணம், வேலைப்பிரிவு இல்லாத வேலையே அன்றி, இயந்திரம் இல்லாத வேலை என்பது அல்ல.

## மேற்கோள்கள்

## உசாத்துணைகள்
* 

பகுப்பு:கலை இயக்கங்கள்
பகுப்பு:கட்டிடக்கலைப் பாணிகள்
தத்தோபந்த் பாபுராவ் தெங்காடி

**தத்தோபந்த் பாபுராவ் தெங்காடி**   அல்லது **தெங்காடி**  (Dattopant Bapurao Thengadi), (10 நவம்பர் 1920 – 14 அக்டோபர் 2004) இந்துத்துவா கருத்தியல் கொண்ட இந்து த்த்துவ்வாதி, இந்திய தொழிற்சங்கத் தலைவர், மற்றும் சுதேசி விழிப்புணர்வு இயக்கத்தை நிறுவியவர். தெங்காடி, மகாராஷ்டிர மாநிலம், வார்தா மாவட்டம்,  ஆர்வி கிராமத்தில் பிறந்தவர். இறக்கும் வரை ஆர் எஸ் எஸ் இயக்கத்தின் முழு நேரப் பிரச்சாரகராக இருந்தவர்.  . எளிமையான வாழ்வு, கல்வியில் புலமை, ஆழ்ந்த சிந்தனை, எண்ணங்களில் தெளிவு, நம்பிக்கையுடன் கூடிய விடாமுயற்சி, வீரம், இலக்கை அடைவதில் அர்ப்பணிப்பு உணர்வு ஆகிய நற்பண்புகளை, வருங்கால இளைஞர்களுக்கு விட்டுச் சென்றார் தெங்காடி.

## நிறுவிய நிறுவனங்கள்
தெங்காடி, பல அமைப்புகளை நிறுவியதுடன் அவைகளை ஆக்கப்பூர்வமாக வளர்த்தெடுத்தார். தெங்காடி நிறுவிய அமைப்புகளில் சில;

# பாரதிய தொழிலாளர் சங்கம், ஆண்டு 1955
# பாரதிய விவசாயிகள் சங்கம், ஆண்டு 1979
# சுதேசி விழிப்புணர்வு இயக்கம் **(1991)**,
#  அகில பாரத வித்தியார்த்தி பரிசத்

## நாடாளுமன்றத்தில்
தெங்காடிய, 1964 – 1976 முடிய இரண்டு முறை  இந்திய நாடாளுமன்ற மாநிலங்களவை உறுப்பினராக பணியாற்றியவர்.

## சொற்பொழிவு
# Youtube Speeches of Dattopant Thengadi

## மேற்கோள்கள்

## வெளி இணைப்புகள்

# De Facto Official Website- Dattopant Thengadi 
# Swadeshi Jagaran Manch
# Bharatiya Kisan Sangh
# Bharatiya Mazdoor Sangh
# Shri S.Gurumurthy 

பகுப்பு:இந்திய அரசியல்வாதிகள்
பகுப்பு:1920 பிறப்புகள்
பகுப்பு:2004 இறப்புகள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:ராஷ்டிரிய சுயம்சேவாக் சங்கத்தினர்
வாடி சந்திப்பு தொடருந்து நிலையம்

**வாடி சந்திப்பு**, கருநாடகத்தின் குல்பர்கா மாவட்டத்திலுள்ள வாடியில் உள்ளது. 

## தொடர்வண்டிகள்
முக்கியமாக தொடர்வண்டிகள்
* 12219/20 செகந்திராபாத் மும்பை துரந்தோ விரைவுவண்டி
* 12627/28 கர்நாடகா விரைவுவண்டி
* 11019/20 கோனார்க் விரைவுவண்டி
* 11301/02 உத்யான் விரைவுவண்டி
* 12701/02 உசைன்சாகர் விரைவுவண்டி
* 12025/26 புனே - செகந்திராபாத் ஜன் சதாப்தி

## சான்றுகள்

## இணைப்புகள்
*   வாடியில் நின்று செல்லும் தொடர்வண்டிகள்
சோலாப்பூர் தொடருந்து நிலையம்

**சோலாப்பூர் தொடருந்து நிலையம்**, சோலாப்பூரில் உள்ளது. இது சோலாப்பூர் ரயில்வே கோட்டத்தின் தலைமையகம் ஆகும்.

## தொடர்வண்டிகள்
இந்த நிலையத்தில் நின்றுசெல்லும் வண்டிகள்:
* புணே – செகந்தராபாத் சதாப்தி விரைவுவண்டி
* புணே – சோலாப்பூர் ஹுதாத்மா விரைவுவண்டி
* புணே - சோலாப்பூர் இன்டர்சிட்டி விரைவுவண்டி
* புது தில்லி – பெங்களூர் கர்நாடகா விரைவுவண்டி
* மும்பை – சென்னை விரைவுவண்டி
* மும்பை – சென்னை மெயில்
* மும்பை – ஐதராபாத் ஹுசைன்சாகர் விரைவுவண்டி
* மும்பை – ஐதராபாத் விரைவுவண்டி
* மும்பை – சோலாப்பூர் சித்தேஸ்வர் விரைவுவண்டி
* மும்பை – பெங்களூர் உத்யான் விரைவுவண்டி
* குர்லா – கோயம்புத்தூர் விரைவுவண்டி
* மும்பை – கன்னியாகுமாரி விரைவுவண்டி
* சோலாப்பூர் – கோலாப்பூர் விரைவுவண்டி
* சோலாப்பூர் – ஹுப்பள்ளி இன்டர்சிட்டி விரைவுவண்டி
* சோலாப்பூர் – மைசூர் கோல்கொண்டா விரைவுவண்டி
* சோலாப்பூர் – யஸ்வந்த்பூர் அதிவிரைவுவண்டி

## சான்றுகள்

பகுப்பு:மகாராட்டிரத் தொடருந்து நிலையங்கள்
பகுப்பு:சோலாப்பூர் மாவட்டம்
பேயர் – டிரிவ்சன் கருநீலத் தொகுப்பு வினை

**பேயர் – டிரிவ்சன் கருநீலத் தொகுப்பு வினை** *( Baeyer–Drewson indigo synthesis)* என்பது1882 ஆம் ஆண்டில் கண்டுபிடிக்கப்பட்ட ஒரு கரிம வேதியியல் வினையாகும். பொதுவாக இச்சாயம் இண்டிகோ என்ற பெயரால் அழைக்கப்படுகிறது. 2 – நைட்ரோபென்சால்டிகைடு மற்றும் அசிட்டோன் ஆகியவற்றைச் சேர்த்து வினைப்படுத்துவதன் மூலம் இண்டிகோ தயாரிக்கப்படுகிறது.

கரிம வேதியியலில் இவ்வினை ஆல்டால் குறுக்கவினை என்று வகைப்படுத்தப்படுகிறது. இவ்வினை வழியாக இண்டிகோ தயாரிக்கப்படும் முறை கைவிடப்பட்டு பெரும்பாலும் தற்பொழுது அனிலீனிலிருந்து தயாரிக்கும் முறை பின்பற்றப்படுகிறது

## வினைவழிமுறை

## குறிப்புரை
இவ்வினையின் மூலமான ஆய்வுக்கட்டுரையை எழுதியவர் டிரிவ்சன் என்றாலும் ஆங்கிலப் புத்தகங்களில் இம்முறை பொதுவாக பேயர்- டிரிவ்சன் வினை என்ற பெயராலேயே குறிப்பிடப்படுகிறது.

## மேற்கோள்கள்

## வெளி இணைப்புகள்
* Lab Manual
* Lab-synthesis of indigo 

பகுப்பு:கரிம வேதியியல் வினைகள்
பகுப்பு:பெயர் வினைகள்
பகுப்பு:நைட்ரசன் பல்லினவளையம் உருவாகும் வினைகள்
பாகல்பூர்

**பாகல்பூர்** என்னும் மாநகரம் கங்கை ஆற்றின் கரையில் அமைந்துள்ளது. இது பீகாரின் பாகல்பூர் மாவட்டத்தில் உள்ளது. இது பீகாரின் இரண்டாவது பெரிய நகரம். இது 112 சதுர கி.மீ பரப்பளவில் அமைந்துள்ளது.

## போக்குவரத்து

இந்த ஊரில் இருந்து எண்பதாம் தேசிய நெடுஞ்சாலை, 31ஆம் தேசிய நெடுஞ்சாலை ஆகியவற்றின் மூலம் பிற நகரங்களுக்கு செல்லலாம்.

## தட்பவெப்ப நிலை

## ஊடகம்
இங்கு *[[தைனிக் ஜாக்ரண்]], *தைனிக் பாஸ்கர், ஆஜ்*,  போன்ற இந்தி நாளேடுகளும், *தி டைம்ஸ் ஆஃப் இந்தியா, த டெயிலி டெலிகிராப்*, *ஹிந்துஸ்தான் டைம்ஸ் போன்ற ஆங்கில நாளேடுகளும் கிடைக்கின்றன.

## அண்மையில் அமைந்தவை

## மேலும் பார்க்க
*பாகல்பூர் கலவரம், 1989

## சான்றுகள்

## இணைப்புகள்
*Official Bhagalpur District Website 
* 

பகுப்பு:பாகல்பூர் மாவட்டம்
பகுப்பு:பீகார் மாநிலத்திலுள்ள ஊர்களும் நகரங்களும்
பகுப்பு:பண்டைய இந்திய நகரங்கள்
பகுப்பு:பீகாரிலுள்ள மாநகரங்கள்
1997 ஆசிய நிதி நெருக்கடி

thumb|368x368px|1997 ஆசிய நிதி நெருக்கடியில் அதிகம் பாதிக்கப்பட்ட நாடுகள்
**1997 ஆசிய நிதி நெருக்கடி** என்பது கிழக்காசிய நாடுகளில் சூலை 1997 துவக்கத்திலிருந்து ஏற்பட்ட நிதி நெருக்கடிகளைக் குறிக்கிறது. இது பின்னர் பொருளாதாரத் தொற்றாகி (en:Financial contagion) உலகளாவிய நாடுகளின் பொருளாதார வீழ்ச்சிக்கு வித்திட்டது. 

இந்த நெருக்கடி முதலில் தாய்லாந்தில் இருந்து துவங்கியது. தாய்லாந்தின் நாணய மதிப்பு வீழ்ச்சியடைவதற்கு முன்பே, வெளிநாட்டுக் கடனால் திவாலாகும் சூழல் ஏற்பட்டது. இந்த நெருக்கடி பிற தென்கிழக்காசிய நாடுகள் மற்றும் சப்பான் நாடுகளின் நாணய மதிப்பில் இறக்கம், பங்குச் சந்தை வீழ்ச்சி, மற்றும் தனிநபர் கடன் மதிப்பு உச்சிக்கு சென்றது. 

## மேற்கோள்கள்

பகுப்பு:பொருளாதாரப் பிரச்சினைகள்
பகுப்பு:தென் கொரியப் பொருளாதாரம்
மரத் தக்காளி

thumb|பழுத்த பழம்
**மரத்தக்காளி** அல்லது **குறுந்தக்காளி** (*Tamarillo*) என்பது உருளைக் கிழங்கு குடும்பத்தைச் சேர்ந்த சிறிய பூக்கும் தாவரம் ஆகும். இது முட்டை வடிவ உண்ணத்தகு பழங்களை விளைவிக்கிறது. மரத்தக்காளியானது ஒரு சிறு மரப்பயிர் ஆகும்.

## பரவல்
இது பெரு நாட்டின் மலைக் கிராமங்களில் இருந்து தோன்றியது. பின்னர் அங்கிருந்து நியூசிலாந்து, பிரேசில், இந்தியா, இலங்கை நாடுகளுக்குப் பரவி பயிரிடப்படுகிறது. இதை தக்காளிக்கு மாற்றாக பயன்படுத்தலாம் என்றாலும்  இது மலைப்பிரதேசங்களில் மட்டுமே வளரக்கூடியது என்பதால், சமவெளிப் பகுதிகளில் பயிரிட முடியாதது. இவை தொடர்ந்து 5, 6 ஆண்டுகள் மகசூல் தரக்கூடியன. இப்பயிர் கடல் மட்டத்தில் இருந்து 1,000 முதல் 7,500 அடி உயரமான இடங்களில் வளர்கிறது. இந்தியாவில் மேற்கு வங்கம், மகாராஷ்டிரா, அசாம், நாகாலாந்து, இமாசலப்பிரதேச மாநிலங்களில் பயிரிடப்படுகின்றது. தமிழ்நாட்டில்  சிறுமலை, கொடைக்கானல், ஊட்டி, தாண்டிக்குடி, கொல்லிமலை உள்ளிட்ட மலைப்பிரதேசங்களில் விவசாயிகள் மரத்தக்காளியை சாகுபடி செய்யத் தொடங்கியுள்ளனர்.

### பழம்
முட்டை வடிவப் பழங்கள் 4-10 செ. மீ நீளமுடையன. அவற்றின் நிறம் மஞ்சள் முதல் செம்மஞ்சள், சிவப்பு, ஊதா எனப் பல உள்ளன. இவை தக்காளியைப் போன்ற சுவைகொண்டதாக உள்ளன. சாதாரண தக்காளி, செடியில் இருந்து பறித்த பழம் ஒரிரு நாளில் அழுகிவிடுகின்றன. ஆனால், மரத்தக்காளி பழங்கள் 7 முதல் 8 நாட்கள் வரை சாதாரணமாக கெடுவதில்லை. குறைந்த சீதோஷ்ண நிலையில் சுமார் 15 நாட்கள் வரை நன்றாக இருக்கும். சாதாரண தக்காளியைப் போல் இதை அப்படியே பயன்படுத்த முடியாது. தோலை சுற்றி கசக்கும் தன்மை இருக்கும். அதனால் தோலை நீக்கிவிட்டு, பயன்படுத்துகின்றனர்.

## உசாத்துணை

## வெளி இணைப்புகள்

* Audio interview on NPR: "Getting the Taste of the Tamarillo"
* Tamarillo Growers Association Marketing Page
* Tamarillo Fruit Facts – California Rare Fruit Growers 
* World Conservation Monitoring Centre 1998.  ''Solanum betaceum''. 2006 IUCN Red List of Threatened Species.  Downloaded on 23 August 2007.

பகுப்பு:பழ மரங்கள்
பகுப்பு:பழங்கள்
பகுப்பு:தமிழ்நாட்டின் தாவரங்கள்
அருநெல்லி

**அருநெல்லி** () அல்லது **அரைநெல்லி** (*Phyllanthus acidus*) என்பது "பிலந்தாசியா" குடும்பத்தைச் சேர்ந்த, உண்ணத்தக்க மஞ்சள் நிற சதைப்பற்றுள்ளக் கனிகளை விளைவிக்கும் மரமாகும்.

## விபரம்
இத்தாவரம் 2 முதல் 9 மீ (6½ to 30&nbsp;அடி) உயரம் வளரக்கூடியது. அடர்த்தியான கிளைகளினால் பற்றை போன்று காட்சியளிக்கும் இது பச்சை மிகுந்து காணப்படும்.

## உசாத்துணை

பகுப்பு:பழ மரங்கள்
அன்னா கரேனினா

***அன்னா கரேனினா*** (*Anna Karenina*, ) உருசிய எழுத்தாளர்  லியோ டால்ஸ்டாயால், 1873 முதல் 1877 வரை *த உருசியன் மெசஞ்சர்* இதழில் தொடர்கதையாக எழுதி, பதிப்பிக்கப்பட்ட புதினம் ஆகும்.  தொடர் வெளிவந்தபோது இதழாசிரியர் மிக்கைல் காட்கோவுடன் அரசியல் பார்வைகளால் பிணக்கு கொண்டதால்  தடைபட்ட இந்தப் புதினத்தின் முதல் முழுமையான வடிவம் நூல் வடிவத்தில் 1878ஆம் ஆண்டில் வெளியானது.  

*அன்னா கரேனினா* நிகழ்நிலை புனைவுகளில் மிகச் சிறந்ததாகக் கருதப்படுகின்றது. முதலில் எழுதிய *[[போரும் அமைதியும்]]* ஆக்கத்தை டால்ஸ்டாய் புதினத்திற்கும் மேலானதாகக் கருதியதால் இதனையே தம்முடைய முதல் உண்மையான புதினமாக கருதினார்.

## மேற்சான்றுகள்

## வெளி இணைப்புகள்
### ஆங்கிலத்தில் ''அன்னா கரேனினா''

* ''Anna Karenina'' formatted for online reading (At literature.org.)*
* [http://www.sparknotes.com/lit/anna/ Sparknotes: Anna Karenina] An analysis of the book.

=== உருசியத்தில் *அன்னா கரேனினா*  ===
* [http://www.litportal.ru/index.html?a=226&t=1195 «Анна Каренина» at LitPortal.ru] 
* [http://ilibrary.ru/text/1099/index.html Full Russian text of *Anna Karenina*] at Alexey Komarov's Internet Library

=== தொடர்புடைய ஆக்கங்கள் ===
* [http://www.ccel.org/ccel/tolstoy/confession.html Tolstoy's *Confession'']
* Literature at IBN.ru

பகுப்பு:உருசிய இலக்கியங்கள்
செவியழற்சி

**செவியழற்சி** (Otitis) என்பது மனிதர்கள் மற்றும் பிற விலங்குகளின் செவிகளில் ஏற்படும் அழற்சி அல்லது நோய்த்தொற்றைக் குறிக்கிறது.

இது கீழ்வருமாறு வகைப்படுத்தப்பட்டுள்ளது:
* *புறச்செவியழற்சி* (Otitis externa, swimmer's ear) புறச்செவி, செவிக்குழல் ஆகியவற்றில் ஏற்படும் அழற்சியைக் குறிக்கிறது. இந்நிலையில் காதுகளைத் தொட்டாலோ, இழுத்தாலோ வலிக்கும்.
* *இடைச்செவியழற்சி* (Otitis media) என்பது இடைச்செவியில் ஏற்படும் அழற்சியைக் குறிக்கும். சாதரணமாகக் குழந்தைகளில் இத்தகைய நோய்த்தொற்று ஏற்படுகிறது. இந்நிலையில் காதுகள் நோய்த்தொற்றினால் பாதிக்கப்பட்டோ அல்லது செவிப்பறைக்குப் பின்புறம் சாதரணமாகக் காற்றினால் நிரப்பப்பட்ட இடைச்செவி வெளி, திரவத்தினால் அடைக்கப்பட்டோ காணப்படும். சிலநேரங்களில் அறுவைச் சிகிச்சைத் தேவைப்படலாம்.
* *உட்செவியழற்சி* (Otitis interna, labyrinthitis) உட்செவியில் ஏற்படும் அழற்சியைக் குறிக்கும். சமநிலை, கேட்கும் திறன் ஆகியவற்றின் உணர் உறுப்புகள் உட்செவியில் உள்ளன. எனவே, கிறுகிறுப்பு (vertigo) உட்செவியழற்சியில் சாதாரணமாகக் காணப்படும் அறிகுறியாகும்.

## மேற்கோள்கள்

பகுப்பு:அழற்சி
பகுப்பு:நோய்கள்
திராட்சை (பேரினம்)

**திராட்சை** (*Vitis*) என்பது திராட்சைக் குடும்பத்தைச் சேர்ந்த பூக்கும் தாவரங்களின் கிட்டத்தட்ட 60 இனங்களைக் குறிக்கும் பேரினம் ஆகும். இவ்வினம் புவியின் வடக்கு அரைக்கோளப்பகுதியில் அதிகம் வளர்க்கப்படுகின்றன. இது திராட்சைப் பழ மூலங்களைக் கொண்டதால் பொருளாதார முக்கியத்துவம் பெறுகின்றது. இதன் பழங்கள் நேரடியாகவும், வைன் போன்ற நொதிய உற்பத்தியிலில் பயன்படுவதாலும் முக்கியத்துவம் பெறுகிறது. இது பற்றிக் கற்பதும் பயிரிடலும் "கொடி முந்திரி வேளாண்மை" என அழைக்கப்படுகிறது.

## உசாத்துணை

## வெளி இணைப்பு
*
* List of 48 descriptors defined in the GRAPEGEN06 project

பகுப்பு:தாவரங்கள்
திராட்சை

**திராட்சை** (*Vitis vinifera*; *common grape vine*) என்பது திராட்சை பேரினத்திலுள்ள இனங்களில் ஒன்றாகும். இது மெராக்கோ, வட போர்த்துக்கல் முதல் தென் செருமனி மற்றும் கிழக்கில் வட ஈரான் ஆகிய உட்பட்ட மத்தியதரைப் பகுதி, மத்திய ஐரோப்பா, தென்மேல் ஆசியா இடங்களை தாயகமாகக் கொண்டது. தற்போது 5000 முதல் 10,000 வரையான இவ்வினத் திராட்சை வகைகள் உள்ளன. அவற்றில் சில வைன் உற்பத்திக்காக வாணிப முக்கியத்துவம் பெறுகின்றன.

## உசாத்துணை

பகுப்பு:பழ மரங்கள்
பகுப்பு:ஐரோப்பியத் தாவரங்கள்
பழவூர், திருநெல்வேலி மாவட்டம்

**பழவூர்** இந்தியாவில் தமிழ்நாடு மாநிலத்தில் திருநெல்வேலி மாவட்டத்தில் மானூர் ஒன்றியத்தில் உள்ள ஊராட்சி. இது தாமிரபரணியின் கரையின் மீதுள்ளது. இங்கு பாசனத்திற்காக பாளைக் கால்வாய்க்கு நீரை திருப்பிவிடுவதற்காக ஒரு அணைக்கட்டு உள்ளது, அது பழவூர் அணைக்கட்டு என்றழைக்கப்படுகிறது. இதன்மூலம் 3557.26 ஹெக்டேர் நிலத்தில் விவசாயம் நடைபெறுகின்றது..

இது திருநெல்வேலி (சட்டமன்றத் தொகுதி)யின் கீழ் வருகிறது. இதன் வழியே திருநெல்வேலி - பொட்டல்புதூர் மாநில நெடுஞ்சாலை 41A செல்கிறது. அருகிலுள்ள தொடருந்து நிலையம் பேட்டையில் உள்ளது. அருகிலுள்ள கல்லூரி நிறுவனம் ம.தி.தா. இந்துக் கல்லூரி, பேட்டை ஆகும்.

## அருகிலுள்ள கிராமங்கள்
*கொண்டாநகரம், திருநெல்வேலி மாவட்டம்
*சுத்தமல்லி, திருநெல்வேலி மாவட்டம்

## சான்றுகள்

பகுப்பு:திருநெல்வேலி மாவட்டத்திலுள்ள கிராமங்கள்
சுதேசி விழிப்புணர்வு இயக்கம்

**சுதேசி விழிப்புணர்வு இயக்கம்** (*Swadeshi Jagaran Manch, SJM, சுதேசி ஜாக்ரன் மன்ஞ்*) என்பது இந்துத்துவ கருத்தியல் கொண்ட சங்கப் பரிவாரத்தின் பொருளாதாரப் பிரிவாகும். இந்திய விடுதலை இயக்கத்திற்குப் பின் மகாத்மா காந்தியால் தொடங்கப்பட்ட சுதேசி இயக்கத்தை மீட்டெடுக்க வேண்டி, 22 நவம்பர் 1991-இல் நாக்பூரில் தொடங்கப்பட்டது. சுதேசி விழிப்புணர்வு இயக்கத்தின் நிறுவனர் தத்தோபந்த் பாபுராவ் தெங்காடி ஆவார். 2015 முதற்கொண்டு இந்தியாவில் வெளிநாட்டு முதலீடுகள் குவிவதைப் பற்றி விமர்சனப் பார்வையும் கருத்துருவாக்கம் செய்து வருகிறது.

## மேற்கோள்கள்

## வெளி இணைப்புகள்
* சுதேசி விழிப்புணர்வு இயக்கதின் இணையதளம் 

பகுப்பு:ராஷ்டிரிய சுயம்சேவாக் சங்கத்தின் துணை அமைப்புகள்
சுத்தமல்லி ஊராட்சி

**சுத்தமல்லி ஊராட்சி** (*Suthamalli Gram Panchayat*) என்பது தமிழ்நாட்டின், அரியலூர் மாவட்டத்தில் உள்ள தா. பழூர் ஒன்றியத்தில் அமைந்துள்ள ஓர் ஊராட்சி ஆகும். இந்த ஊராட்சி, அரியலூர் சட்டமன்றத் தொகுதிக்கும், சிதம்பரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர்.  

## மக்கள்தொகை
2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3922 ஆகும். இவர்களில் பெண்கள் 1990 பேரும் ஆண்கள் 1932  பேரும் உள்ளனர்.

## அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.

## சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல்:

# ஆலம்பள்ளம்
# புளியன்குழி
# சுத்தமல்லி

## சான்றுகள்

பகுப்பு:அரியலூர் மாவட்ட ஊராட்சிகள்
பகுப்பு:த. இ. க. ஊராட்சித் திட்டம்
வரலாற்றுக்கு முந்திய மலேசியா

**வரலாற்றுக்கு முந்திய மலேசியா** (ஆங்கிலம்: *Prehistoric Malaysia*) என்பது, மலேசியாவில் உடற்கூற்றியல் அடிப்படையில் மனிதன் தோன்றியதற்கும் *(Anatomically Modern Humans)*; பதிவு செய்யப்பட்ட வரலாற்றுத் தொடக்கத்துக்கும் இடைப்பட்ட காலப் பகுதியைப் பற்றியது ஆகும். 

மலேசியாவில் உடற்கூற்றியல் அடிப்படையிலான நவீன மனிதரின் மிகப் பழைய எலும்புகள் கண்டுபிடிக்கப்பட்டு உள்ளன. இவற்றுள் பேராக் மனிதன் *(Perak Man)* 11,000 ஆண்டுகளுக்கும், பேராக் பெண் *(Perak Woman)* 8,000 ஆண்டுகளுக்கும் முந்தி வாழ்ந்தவர்கள். 

இந்த இருவரின் எச்சங்களும் லெங்கோங் (*Lenggong*) பகுதியில் கண்டுபிடிக்கப்பட்டவை. இந்தக் களத்தில் சம்மட்டிகளைக் கொண்டு கற்கருவிகள் தயாரிக்கும் இடம் ஒன்றும்; சிதைவு அடையாத நிலையில் உள்ளது. தம்புன் குகை ஓவியங்களும் (*Tambun Rock Art*) பேராக் மாநிலத்தில்தான் உள்ளன. 

கிழக்கு மலேசியாவைச் (*East Malaysia*) சேர்ந்த சரவாக்கின் நியா குகைகளில் (*Niah Caves*) 40,000 ஆண்டுகளுக்கு முற்பட்ட மனித எச்சங்கள் கண்டுபிடிக்கப்பட்டு உள்ளன. 

## காலவரிசை

### 35,000+ ஆண்டுகளுக்கு முன் - தொடக்கக் கற்காலம்

சரவாக்கில் உள்ள நியா குகைகள் *(Sarawak's Niah Caves)* வரலாற்றுக்கு முந்திய காலக் களம் ஆகும். இங்கே 40,000 ஆண்டுகள் பழமையான மனித எச்சங்கள் கண்டு எடுக்கப்பட்டன. 

சபாவில் லகாட் டத்துவுக்கு அருயில் உள்ள மன்சூலி பள்ளத்தாக்கில் *(Mansuli valley)* கண்டுபிடிக்கப்பட்ட கற்கருவிகள் இதைவிடப் பழமையானவை எனத் தொல்லியலாளர்கள் கருதுகின்றனர். ஆனாலும் துல்லியமான காலக் கணிப்புப் பகுப்பாய்வுகள் இன்னும் வெளியிடப்படவில்லை.

### 10,000 – 5,000 ஆண்டுகளுக்கு முந்தைய கற்காலம் (புதிய கற்காலம்)

அந்தக் காலத்து மக்கள் கல் கருவிகள் மற்றும் நகைகளைப் பயன்படுத்தியதை; பேராக்கில் உள்ள லெங்கோங் பள்ளத்தாக்கில் இருந்து கிடைத்த தொல்பொருள் கண்டுபிடிப்புகள் காட்டுகின்றன. இந்த காலக் கட்டத்தின் தொல்பொருள் தரவுகள் அனைத்தும் குகைகள், பாறைகள் மற்றும் தங்கும் இடங்களில் இருந்து கிடைத்தவை. 

மேலும் அவை ஹோபின்கியன் *(Hoabinhian)* எனும் வேட்டையாடும் இனத்தவர்களுடன் தொடர்புடையவை. 3000 - 4000 ஆண்டுகளுக்கு முன்பு புதிய கற்கால விவசாயிகள் இந்தப் பகுதியில் வாழ்ந்து இருக்கலாம் என்று நம்பப்படுகிறது.

### 2,500 ஆண்டுகளுக்கு முன்பு - வெண்கல காலம்

புதிய பழங்குடியினர் மற்றும் கடல்வழிப் பயணிகள் உட்பட அதிகமான மக்கள் மலாயா தீபகற்பத்திற்குள் வந்தனர். அந்த வகையில் மலாய் தீபகற்பம், பண்டைய காலத்தில் கடல் வர்த்தகத்தில் குறுக்கு வழியாக மாறியது. 

மலேசியாவின் கடற்கரைக்கு வந்த கடல்வழிப் பயணிகளில் இந்தியர்கள், ஜாவானியர்கள் மற்றும் சீனர்களும் அடங்குவர். டாலமி *(Ptolemy)* எனும் பிரபலமான நாடு காண் வரலாற்று ஆசிரியர், மலாயா தீபகற்பத்திற்கு *கோல்டன் செர்சோனீஸ்* *(Golden Chersonese)* என்று பெயர் வைத்தார்.

## மேற்கோள்கள்

## சான்றுகள்
* 
*  

## வெளி இணைப்புகள்
* https://web.archive.org/web/20060503185834/http://www.malaysia.or.kr/history.htm
* https://web.archive.org/web/20060714191117/http://sejarahmalaysia.pnm.my/portalBI/detail.php?section=sm01&spesifik_id=2&ttl_id=1
* Khmer Language  of Cambodia.
சாத்தம் கப்பற்பட்டறை

thumb|சாத்தம் கப்பற்பட்டறை
**சாத்தம் கப்பற்பட்டறை** (*Chatham Dockyard*) என்பது வடகிழக்கு இங்கிலாந்தின் கென்ட் மாவட்டத்தில் உள்ள சாத்தம் என்னும் ஊரின் வழியே பாயும் மெட்வே ஆற்றங்கரையில் அமைந்துள்ள கப்பல் கட்டுமானத் தளம் ஆகும். சாத்தம் கப்பற்பட்டறையின் வரலாறு 1547 இல் எட்டாம் கென்றி மன்னனின் கப்பற்படைக்காகக் கட்டப்பட்ட 3 களஞ்சியங்களிலிருந்து துவங்குகிறது. இங்கிலாந்தில் உள்ள ஆறு அரச கப்பல் தளங்களில், சாத்தம் கப்பற்பட்டறையும் ஒன்று.

## தோற்றம்
சாத்தம் கப்பற்பட்டறை 1567 ஆம் ஆண்டில் முதலாம் எலிசபெத் இராணியால் அரச கப்பற்பட்டறையாக மாற்றப்பட்டது.

## நீர்மூழ்கிக் கப்பல்கள்
thumb|சாத்தம் கப்பற்பட்டறையில் கட்டப்பட்ட எச். எம். எசு. சி17 இரக நீர்மூழ்கி
சாத்தம் கப்பற்பட்டறை 1907 இல் இருந்து நீர்மூழ்கிக் கப்பல்களைத் தயாரிக்கத் துவங்கியது. முதலாவது கட்டப்பட்டது சி17 என்ற கடலோர நீர்மூழ்கியாகும். கடைசியாகக் கட்டிமுடிக்கப்பட்டது 1968 இல் கனேடிய அரச கடற்படைக்கான ஒபேரியன் வகை ஓக்கநாகன் ஆகும். இத்தளத்தில் மொத்தம் 20 வகைகளைச் சேர்ந்த 57 நீர்மூழ்கிகள் உருவாக்கப்பட்டுள்ளன.

## நிரந்தரமாக மூடிய பின்னர்
சாத்தம் கப்பற்பட்டறை, 1980 வரை அரச கப்பற்படைக் கப்பல்களை பழுதுநீக்கும் பணிகளையும் பராமரிப்புப் பணிகளையும் மேற்கொண்டுவந்தது. பின்னர் 1981 இல் நாட்டின் பாதுகாப்புத் தகைமைகளின் ஆய்வின் படி, சாத்தம் கப்பற்பட்டறை நிரந்தரமாக மூடப்படுவதாக அறிவிக்கப்பட்டது. 1984இல் இதன் இயக்கம் முற்றிலும் முடிவுக்குக் கொண்டுவரப்பட்டது. இதன் விளைவாக 7000 நேரடி வேலையிழப்புகளும், அதே போல் இருமடங்கு மறைமுக வேலையிழப்புகளும் நேரிட்டன.

பட்டறையை மூடுகையில், அது மூன்று பாகங்களாகப் பிரிக்கப்பட்டது. தற்போதைய தளத்தின் வெளிப்பகுதி, வணிகத் துறைமுகமாக விற்கப்பட்டது. மத்தியப் பகுதி கடல்சார் சாத்தம் என்று பெயர் மாற்றம் பெற்று, குடியிருப்பு வளர்ச்சிக்கும் பொருளாதார மீளுருவாக்கத்திற்கும் என ஒதுக்கப்பட்டது. சார்சியன் கப்பற்பட்டறை என்று அழைக்கப்பட்ட மற்றப் பகுதி, சாத்தம் கப்பற்பட்டறையின் வரலாற்றைப் பாதுகாக்கவும், அதன் பொருளாதாரத்தை மேம்படுத்தவும் ஒரு சுயாதீன அறக்கட்டளையாக மாற்றப்பட்டது.

## மேற்கோள்கள்

## வெளியிணைப்புகள்
* சாத்தம் கப்பற்பட்டறை - அதிகாரப்பூர்வ இணையத்தளம்
* வரலாற்று சிறப்புமிக்க சாத்தம் கப்பற்பட்டறை
* சாத்தம் சுற்றுலா அழைப்பு

பகுப்பு:இங்கிலாந்து
மக்னீசியம் சல்பைட்

**மக்னீசியம் சல்பைட்** *(Magnesium sulfite)* என்பது  என்ற மூலக்கூற்று வாய்ப்பாடு கொண்ட  சல்பூரசமிலம் எனப்படும் கந்தச அமிலத்தின் மக்னீசியம் உப்பு ஆகும். பொதுவாகக் காணப்படும் நீரேற்று வடிவத்தில் ஆறு நீர் மூலக்கூறுகள் இடம்பெற்று சேர்மத்தை அறுநீரேற்று வடிவமாக (·6) வைத்துள்ளன. 40 பாகை செ அல்லது 104 பாகை பா வெப்பநிலைக்கு சூடாக்கினால் இச்சேர்மம் மக்னீசியம் சல்பைட்முந்நீரேற்றாக ( ·3. நீர்நீக்கமடைகிறது. இதனுடைய நீரிலி வடிவம் நீருறிஞ்சியாக , காற்றிலுள்ள நீரையும் எடுத்துக்கொள்ளும் பண்புடன் காணப்படுகிறது. 

## மேற்கோள்கள்

## இவற்றையும் காண்க
*மக்னீசியம் சல்பேட்டு

பகுப்பு:மக்னீசியம் சேர்மங்கள்
பகுப்பு:சல்பைட்டுகள்
எர்ணாகுளம் நகரத் தொடருந்து நிலையம்

எர்ணாகுளம் நகரத் தொடருந்து நிலையம், (*Ernakulam Town*) எர்ணாகுளம் மாவட்டத்திலுள்ள கொச்சியில் உள்ளது. இதை வடக்கு எர்ணாகுளம் என்றும் அழைப்பர். இங்கு இரண்டு நடைமேடைகளும், நான்கு வழித்தடங்களும் உள்ளன.

## வழித்தடம்
* எர்ணாகுளம் சந்திப்பு முதல் ஷொறணூர் சந்திப்பு  வரையுள்ள பாதை
* **எர்ணாகுளம் நகரத் தொடருந்து நிலையத்திலிருந்து** கோட்டயம் வரையுள்ள பாதை

## நின்றுசெல்லும் வண்டிகள்

## சான்றுகள்

## மேற்கோள்கள்

பகுப்பு:எர்ணாகுளம் மாவட்டத்திலுள்ள தொடருந்து நிலையங்கள்
இருகந்தக இருபுளோரைடு

**இருகந்தக இருபுளோரைடு** *(Disulfur difluoride)* என்பது S2F2 என்ற மூலக்கூறு வாய்ப்பாடு கொண்ட கந்தகத்தின் ஆலைடு சேர்மம் ஆகும். 

## அமைப்பு

இருகந்தக இருபுளோரைடு, மூலக்கூறக மறுசீராக்கம் அடைந்து காரத் தனிமங்களின் புளோரைடுகளை உள்ளடக்கி S=SF2 என்றமாற்றியன் அமைப்பைப் பெறுகிறது.:

:\rm \ FS-SF \xrightarrow{KF} S=SF_2

## தொகுப்புமுறையில் தயாரிப்பு

ஓரு உலர்ந்த கொள்கலனில் கந்தகத்துடன் வெள்ளி(II) புளோரைடு சேர்த்து வினைப்படுத்துவதால் கந்தகம் புளோரினேற்றம் அடைந்து FS-SF வடிவமைப்பிலுள்ள இருகந்தக இருபுளோரைடு உண்டாகிறது.:
:\rm \ S_8 + 8 AgF_2 \xrightarrow{398K} 4 S_2F_2 + 8 AgF

மற்றொரு மாற்றியன் வடிவ (S=SF2)  இருகந்தக இருபுளோரைடை, பொட்டாசியம் புளோரோசல்பைட் மற்றும் இருகந்தக இருகுளோரைடு ஆகிய இரண்டு சேர்மங்களை வினைப்படுத்துவதன் மூலம் தயாரிக்கலாம்.

:\rm \ 2 KSO_2F + S_2Cl_2 \rightarrow S=SF_2 + 2 KCl + 2 SO_2

## வினைகள்

* சூடுபடுத்தும்போது கந்தக நான்குபுளோரைடு மற்றும் கந்தகமாகச் சிதைவடைகிறது.:
:\mathrm{2S_2F_2 \ \xrightarrow{180^oC}\ SF_4 + 3S }

* தண்ணீருடன் சேர்த்து சூடாக்கினால் வினை:
:\mathrm{2S_2F_2 + 2H_2O \ \xrightarrow{}\ SO_2 + 3S + 4HF }

* கந்தக அமிலத்துடன் வினை:
:\mathrm{S_2F_2 + 3H_2SO_4 \ \xrightarrow{80^oC}\ 5SO_2 + 2HF + 2H_2O }

* சோடியம் ஐதராக்சைடுடன் வினை:
:\mathrm{2S_2F_2 + 6NaOH \ \xrightarrow{}\ Na_2SO_3 + 3S + 4NaF + 3H_2O }

* உயர் அழுத்தத்தில் நைட்ரசன் ஈராக்சைடு வினையூக்கியின் துணையோடு ஆக்சிசனுடன் வினைபுரிகிறது.
:\mathrm{2S_2F_2 + 5O_2 \ \xrightarrow{NO_2}\ SOF_4 + 3SO_3 }

## மேற்கோள்கள்

பகுப்பு:கந்தக புளோரைடுகள்
பகுப்பு:அலோக ஆலைடுகள்
பகுப்பு:டைசல்பைடுகள்
சாத்தனூர் (பெரம்பலூர் மாவட்டம்)

**சாத்தனூர்** (Sattanur) இந்தியாவின் தமிழ்நாடு மாநிலத்தில் அமைந்துள்ள பெரம்பலூர் மாவட்டத்தின் ஆலாத்தூர் ஊராட்சி ஒன்றியத்தைச் சேர்ந்த ஊராட்சி ஆகும். இவ்வூரில் புகழ்பெற்ற கல்மரப் பூங்கா உள்ளது.

## மேற்கோள்கள்

பகுப்பு:பெரம்பலூர் மாவட்டத்திலுள்ள கிராமங்கள்
தர்மம் (திரைப்படம்)

**தர்மம்**, 1986-ம் ஆண்டில் வெளியான ஒரு இந்தியத் தமிழ்த் திரைப்படம் ஆகும். இப்படத்தில் சத்யராஜ், சரிதா, சுதா சந்திரன் ஆகியோர் முக்கிய கதாபாத்திரங்களில் நடித்திருந்தனர். தொடக்க காலத்தில் எதிர்மறை நாயகனாக நடித்து வந்த சத்யராஜ் கதாநாயகனாக நடிக்க தொடங்கிய காலகட்டத்தில் இப்படம் வெளியானது. இத்திரைப்படம் எதிர்பார்த்த அளவிற்கு வெற்றி பெறாமல் தோல்வியைச் சந்தித்தது.

## மேற்கோள்கள்

பகுப்பு:1986 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:சத்யராஜ் நடித்த திரைப்படங்கள்
கந்தக இருபுளோரைடு

**கந்தக இருபுளோரைடு** (*Sulfur difluoride*) என்பது SF2 என்ற மூலக்கூறு வாய்ப்பாடு கொண்ட கந்தகத்தின் ஆலைடு சேர்மம் ஆகும். கந்தக இருகுளோரைடு மற்றும் பொட்டாசியம் புளோரைடு அல்லது பாதரச(II) புளோரைடு இரண்டும் சேர்ந்து வினைபுரிவதால் கந்தக இருபுளோரைடு உருவாகிறது. 

:SCl2 + 2 KF → SF2 + 2 KCl
:SCl2 + HgF2 → SF2 + HgCl2

கந்தக இருபுளோரைடில் உள்ள F-S-F பிணைப்புகளின் பிணைப்புக் கோணம் 98° மற்றும் S-F பிணைப்புகளின் நீளம் 159 பைக்கோ மீட்டர் என்ற அளவுகளில் காணப்படுகிறது. FSSF3 என்ற அமைப்பில் காணப்படும் சேர்மம் நிலைப்புத்தன்மை இல்லாமல் காணப்படுகிறது. S2F4 இன் இந்தச் சீர்மையற்ற மாற்றீயம், இரண்டாவது SF2 மூலக்கூறின் S-F பிணைப்பில் SF2 நுழைவதால் உருவாகிறது.

ஆக்சிசன் இருபுளோரைடு மற்றும் ஐதரசன் சல்பைடு இரண்டையும் சேத்து வினைபுரியச் செய்வதாலும் இதைத் தயாரிக்க முடியும்.

:OF2 + H2S → SF2 + H2O

## மேற்கோள்கள்

பகுப்பு:கந்தகச் சேர்மங்கள்
பகுப்பு:புளோரைடுகள்
பகுப்பு:கந்தக புளோரைடுகள்
பகுப்பு:கந்தக(II) சேர்மங்கள்
மக்கள் என் பக்கம்

**மக்கள் என் பக்கம்** 1987-ஆம் ஆண்டு கார்த்திக் ரகுநாத் இயக்கத்தில் வெளியான இந்தியத் தமிழ்த் திரைப்படமாகும். சத்யராஜ், அம்பிகா ஆகியோர் முக்கியக் கதாபாத்திரங்களில் நடித்த இத்திரைப்படத்திற்கு சந்திரபோஸ் இசையமைத்திருந்தார். இது *ராஜாவின்த மகன்* என்னும் மலையாளத் திரைப்படத்தின் மறுவுருவாக்கம் ஆகும்.

இத்திரைப்படம் வணிக இரீதியாக சிறப்பான வரவேற்பு பெற்றது. இது திரையரங்குகளில் நூறு நாள்களைக் கடந்து இலாபத்தை ஈட்டிய திரைப்படமாகும்.

## நடிகர்கள்
*சத்யராஜ் 
*அம்பிகா
*இராஜேஷ்
*நாகேஷ்
*நிழல்கள் ரவி
*ரகுவரன்
*ஜனகராஜ்
*டெல்லி கணேஷ்
*மனோரமா

## பாடல்கள்
இத்திரைப்படத்திற்கு சந்திரபோஸ் இசையமைத்திருந்தார்.

## மேற்கோள்கள்

பகுப்பு:1987 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:சத்யராஜ் நடித்த திரைப்படங்கள்
பகுப்பு:ரகுவரன் நடித்த திரைப்படங்கள்
பகுப்பு:டெல்லி கணேஷ் நடித்த திரைப்படங்கள்
பகுப்பு:மனோரமா நடித்த திரைப்படங்கள்
பகுப்பு:நாகேஷ் நடித்த திரைப்படங்கள்
பகுப்பு:அம்பிகா நடித்த திரைப்படங்கள்
பகுப்பு:ஜனகராஜ் நடித்த திரைப்படங்கள்
கடமை கண்ணியம் கட்டுப்பாடு

**கடமை கண்ணியம் கட்டுப்பாடு** 1987-ஆம் ஆண்டில் சந்தான பாரதியின் இயக்கத்தில் வெளியான இந்தியத் தமிழ்த் திரைப்படமாகும். நடிகர் கமல்ஹாசனுக்கு சொந்தமான ராஜ்கமல் பிலிம்ஸ் இன்டர்நேசனல் நிறுவனம் தயாரித்த இத்திரைப்படத்தில் சத்யராஜ், கீதா, கேப்டன் ராஜூ ஆகியோர் முக்கியக் கதாபாத்திரங்களில் நடித்திருந்தனர். இத்திரைப்படத்தில் பாடல்கள் எதுவுமே இடம்பெறவில்லை என்றாலும் இது சென்னை உட்பட தமிழகத்தின் பல்வேறு பகுதிகளிலும் நூறு நாள்களைக் கடந்து வெற்றிகரமாக ஓடியது. இத்திரைப்படம் சத்யராஜ் தனது நடிப்புத் திறமையை வெளிப்படுத்த உதவியது. கமல்ஹாசன் இப்படத்தை தயாரித்தாலும் அவர் இப்படத்தில் நடிக்கவில்லை.

## நடிகர்கள்
*சத்யராஜ்
*கீதா
*ஜீவிதா
*கேப்டன் ராஜூ
*நாசர்
*டெல்லி கணேஷ்
*கமலா காமேஷ்
*நளினி
*சிவசந்திரன்
*வி. கே. ராமசாமி
*மலேசியா வாசுதேவன்
*மேஜர் சுந்தர்ராஜன்
*கமல்ஹாசன்

## துணுக்குகள்
*"கடமை கண்ணியம் கட்டுப்பாடு"* என்பது முன்னாள் தமிழக முதல்வர் கா. ந. அண்ணாதுரை அவர்களின் தாரக மந்திரமாகும்.

## மேற்கோள்கள்

## வெளி இணைப்புகள்
* 

பகுப்பு:1987 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:சத்யராஜ் நடித்த திரைப்படங்கள்
பகுப்பு:வி. கே. ராமசாமி நடித்த திரைப்படங்கள்
பகுப்பு:டெல்லி கணேஷ் நடித்த திரைப்படங்கள்
பகுப்பு:நாசர் நடித்த தமிழ்த் திரைப்படங்கள்
பகுப்பு:நளினி நடித்த தமிழ்த் திரைப்படங்கள்
பகுப்பு:மலேசியா வாசுதேவன் நடித்த தமிழ்த் திரைப்படங்கள்
பகுப்பு:மேஜர் சுந்தரராஜன் நடித்த திரைப்படங்கள்
பகுப்பு:கமல்ஹாசன் நடித்துள்ள திரைப்படங்கள்
மந்திரப் புன்னகை

**மந்திரப் புன்னகை** 1986ஆவது ஆண்டில் சத்யா மூவீசின் தயாரிப்பில் வி. தமிழழகனின் இயக்கத்தில் வெளியான ஒரு இந்தியத் தமிழ்த் திரைப்படமாகும். இத்திரைப்படத்தில் சத்யராஜ், நதியா, ரகுவரன் ஆகியோர் முக்கிய கதாபாத்திரங்களில் நடித்திருந்தனர். சத்யராஜ் இரு வேடங்களில் (மருத்துவர், காவல் ஆய்வாளர்) நடித்த இத்திரைப்படம் வணிக ரீதியாக வெற்றி பெற்ற திரைப்படமாக அமைந்தது.

## மேற்கோள்கள்

பகுப்பு:1986 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:சத்யராஜ் நடித்த திரைப்படங்கள்
பகுப்பு:ரகுவரன் நடித்த திரைப்படங்கள்
ஆளப்பிறந்தவன்

**ஆளப்பிறந்தவன்** 1987 ஆவது ஆண்டில் வெளியான ஒரு இந்தியத் தமிழ்த் திரைப்படமாகும். ஏ. எஸ். பிரகாசம் எழுதி இயக்கிய இத்திரைப்படத்தில் சத்யராஜ், அம்பிகா ஆகியோர் முக்கிய கதாபாத்திரங்களில் நடித்திருந்தனர்.

இத்திரைப்படம் திரையரங்குகளில் வெளியான போது முன்னணி தமிழ் தினசரியான தினத்தந்தியில் முழு பக்கத்தில் விளம்பர படம் வெளியானது.

## நடிகர்கள்
* சத்யராஜ் - ஆளப்பிறந்தவன் 
* அம்பிகா

## வெளி இணைப்புகள்
* ''Aalapiranthavan'' at Cinesouth.com 

## மேற்கோள்கள்

பகுப்பு:1987 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:சத்யராஜ் நடித்த திரைப்படங்கள்
பகுப்பு:அம்பிகா நடித்த திரைப்படங்கள்
பகுப்பு:சில்க் ஸ்மிதா நடித்த திரைப்படங்கள்
பகுப்பு:வினு சக்ரவர்த்தி நடித்த தமிழ்த் திரைப்படங்கள்
பகுப்பு:வெண்ணிற ஆடை மூர்த்தி நடித்த திரைப்படங்கள்
வி. கே. கோகாக்

**விநாயக கிருஷ்ண கோகாக்** (ஆங்கிலம்: Vinayaka Krishna Gokak) (பிறப்பு:1909 - இறப்பு:1992) என்பவர் ஒரு கன்னட இலக்கியப் படைப்பாளி ஆவார். இவர் கன்னடத்தில் எழுதி 1982-ல் வெளிவந்த 'பாரத சிந்து ராஷ்மி' என்ற காவியத்துக்காக 1990இல் ஞானபீட விருது பெற்றவராவார். இவர் கன்னடம், ஆங்கிலம் ஆகிய இரு மொழிகளிலும் நூல்களை எழுதியுள்ளார். சத்ய சாய் பாபாவின் தீவிர பக்தர்.

## கல்வி
இவர் தார்வார் கர்நாடக கல்லூரியில் இலக்கியத்தில் இளங்கலை, முதுகலைப் பட்டம் பெற்றார். இங்கிலாந்தின் ஆக்ஸ்போர்டு பல்கலைக்கழகத்தில் உயர்கல்வி பயின்று முதல் வகுப்பில் தேறினார். 1938இல் நாடு திரும்பியதும், சாங்லி விலிங்டன் கல்லூரி முதல்வராகப் பணியாற்றினார்.
## காவியம்
*பாரத சிந்து ராஷ்மி
## புதினங்கள்
*சமரசவ ஜீவனா பகுதி1
*சமரசவ ஜீவனா பகுதி2
## கவிதைத் தொகுப்பு
*உர்னானப்பா
*அப்யுதயா
*பாலதெகிலதல்லி
*தையவா பிருத்வி (கன்னட சாகித்ய அகடாமி விருது)
*சமுத்ர கீதகளு
*இங்கிலீஷ் வோர்ல்ட்

## பிற

*சத்ய விமர்ஷய கெலவு தத்வகளு
*நன்ன ஜீவன திருஷ்டி
*ஜீவன பாட்டகளு
*கலா சித்தாந்தா
*இந்தியா & ஓர்ல்ட் கல்சர்
*கோகாக் க்ருதி சிந்தனா
## மொழி பெயர்ப்புகள்
* இந்தி இலக்கியப் படைப்பாளி ராமதாரி சின்ஹ தினகரின் கவிதைகளை 'வாய்சஸ் ஆஃப் ஹிமாலயா' என்ற தலைப்பில் மொழிபெயர்த்தார்.
## மேற்கோள்

பகுப்பு:ஞானபீட விருது பெற்றோர்
பகுப்பு:1909 பிறப்புகள்
பகுப்பு:1992 இறப்புகள்
பகுப்பு:கன்னட எழுத்தாளர்கள்
பகுப்பு:கன்னடக் கவிஞர்கள்
பகுப்பு:இலக்கியம் மற்றும் கல்வியில் பத்மசிறீ விருது பெற்றவர்கள்
ஜல்லிக்கட்டு (திரைப்படம்)

**ஜல்லிக்கட்டு** 1987 ஆவது ஆண்டில் மணிவண்ணன் இயக்கத்தில் வெளியான ஒரு இந்தியத் தமிழ்த் திரைப்படமாகும். இப்படத்தில் சிவாஜி கணேசன், சத்யராஜ், ராதா ஆகியோர் முக்கிய கதாபாத்திரங்களில் நடித்திருந்தனர். சித்ரா ராமு, சித்ரா லெட்சுமணன் இருவரும் இணைந்து தயாரித்த இத்திரைப்படத்திற்கு இளையராஜா இசையமைத்திருந்தார். இப்படத்தின் பாடல்கள் 1987 ஆகஸ்டு 28 அன்று வெளியாயின.

## மேற்கோள்கள்

பகுப்பு:1987 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:சத்யராஜ் நடித்த திரைப்படங்கள்
பகுப்பு:மணிவண்ணன் இயக்கிய திரைப்படங்கள்
பகுப்பு:பழிவாங்குதல் குறித்தான திரைப்படங்கள்
பகுப்பு:சிவாஜி கணேசன் நடித்த திரைப்படங்கள்
பகுப்பு:ராதா நடித்த திரைப்படங்கள்
பகுப்பு:எம். என். நம்பியார் நடித்த திரைப்படங்கள்
பகுப்பு:வெண்ணிற ஆடை மூர்த்தி நடித்த திரைப்படங்கள்
பகுப்பு:சார்லி நடித்த திரைப்படங்கள்
சமாரியம்(III) புளோரைடு

**சமாரியம்(III) புளோரைடு** *(Samarium(III) fluoride)* என்பது SmF3 என்ற மூலக்கூற்று வாய்ப்பாடு கொண்ட ஒரு வேதியியல் சேர்மமாகும். திண்மப் பொருளாக காணப்படும் இச்சேர்மம் ஒரு நீருறிஞ்சியாகும். அறை வெப்பநிலையில் – β-YF3  வகை இடக்குழுவும் , a = 666,9 பை.மீ, b = 705,9 பை.மீ, c = 440,5 பை.மீ என்ற சட்டக மாறிலி மதிப்புகளும் கொண்ட சமமில்லா முச்செங்குத்து சாய்சதுரப்படிக அமைப்புடன் சமாரியம்(III) புளோரைடு காணப்படுகிறது. 495 பாகை செ வெப்பநிலையில் இதே சமாரியம்(III) புளோரைடு LaF3 அமைப்பு அதாவது – P3cl வகை இடக்குழுவும் , a = 707 பை.மீ, c = 724 பை.மீ என்ற சட்டக மாறிலி மதிப்புகளும் கொண்ட சமபக்க முக்கோணச் சாய்வக படிக அமைப்பைக் கொண்டிருக்கிறது.

திறந்த தீச்சுடர், ஈரப்பதம் மற்றும் வலிமையான அமிலங்கள் ஆகியவற்றிடமிருந்து இச்சேர்மம் விலக்கி வைக்கப்படவேண்டும்..

## மேற்கோள்கள்

பகுப்பு:புளோரைடுகள்
பகுப்பு:சமாரியம்(III) சேர்மங்கள்
பகுப்பு:உலோக ஆலைடுகள்
மலப்பிரபா ஆறு

**மலப்பிரபா ஆறு** (*Malaprabha River*), கருநாடகத்தின் ஊடாகப் பாயும் கிருசுணா ஆற்றின் துணை ஆறு ஆகும். இது பெல்காம் மாவட்டத்தில் அமைந்துள்ள மேற்குத் தொடர்ச்சி மலையில் 792 மீட்டர் உயரத்தில் தோன்றுகிறது. பாகல்கோட் மாவட்டத்தில் உள்ள கூடலசங்கமாவில் கிருசுணா ஆற்றுடன் இணைகிறது.

## நிலவியல்
கர்நாடகாவின் பெல்காம் மாவட்டம், கானாபூர் வட்டம், ஜம்போதி கிராமத்திற்கு மேற்கே 16 கி.மீ. (9.9 மைல்) தொலைவில் உள்ள கனகும்பி கிராமத்தில் 792.4 மீட்டர் (2,600 அடி) உயரத்தில் உள்ள சகயாத்ரி மலைகளில் மலப்பிரபா ஆறு உருவாகிறது. மலப்பிரபா ஆறு தோன்றும் இடத்தில் சிறீ மௌலி தேவிக்கு அர்ப்பணிக்கப்பட்ட ஒரு பழமையான கோவில் உள்ளது. மலபிரபா கனகும்பி-கானாபூர்-சௌந்தட்டி (மலபிரபா அணை)-நர்குண்ட்-பட்டட்கல்-குடாலசங்கம் ஆகிய இடங்களிலிருந்து 304 கி.மீ. (189 மைல்) தொலைவில் பாகல்கோட் மாவட்டத்தில் உள்ள கூடலா சங்கமத்தில் 488 மீட்டர் (1,601 அடி) உயரத்தில் கிருஷ்ணா நதியுடன் இணைகிறது.

## கிளையாறுகள்
பென்னிஹல்லா, ஹிரேஹல்லா மற்றும் துபரிஹல்லா ஆகியவை தார்வாட் மாவட்டத்தின் மலபிரபாவின் முக்கிய கிளை நதிகள் ஆகும்.

## சான்றுகள்

## வெளி இணைப்புகள்

பகுப்பு:கர்நாடக ஆறுகள்
சமாரியம்(III) ஆக்சைடு

**சமாரியம்(III) ஆக்சைடு** *(Samarium(III) Oxide)* என்பது Sm2O3 என்ற மூலக்கூற்று வாய்ப்பாடு கொண்ட ஒரு வேதியியல் சேர்மமாகும்.

## பயன்கள்

ஒளியியல் கருவிகள் மற்றும் அகச்சிவப்புக் கதிர்வீச்சை உறிஞ்சும் அகச்சிவப்புக் கதிர் உறிஞ்சும் கண்ணாடிகள் தயாரிக்க சமாரியம்(III) ஆக்சைடு பயன்படுகிறது. மேலும் அணுக்கரு உலைகளில் உள்ள கட்டுப்பாட்டுக் கழிகளில் நியூட்ரான் உறிஞ்சியாகவும் இது பயன்படுகிறது. வளையமில்லா முதல்நிலை ஆல்ககால்களை ஆல்டிகைடுகள் மற்றும் கீட்டோனாக மாற்றும் வினைகளில் சமாரியம்(III) ஆக்சைடு வினையூக்கியாகப் பயன்படுகிறது. இவை தவிர பிற சமாரியம் உப்புகள் தயாரிப்பிலும் இது பயனாகிறது.

## தயாரிப்பு

சமாரியம்(III) ஆக்சைடை இரண்டு வழிகளில் தயாரிக்கலாம்.

# சமாரியம்(III) கார்பனேட்டு, ஐதராக்சைடு, நைட்ரேட்டு, ஆக்சலேட்டு அல்லது சல்பேட்டு போன்ற சேர்மங்களை வெப்பச் சிதைவுக்கு உட்படுத்துவதன் மூலமாக சமாரியம்(III) ஆக்சைடைத் தயாரிக்கலாம்.

: Sm2(CO3)3 → Sm2O3 + 3 CO2

# சமாரியத்தை காற்று அல்லது ஆக்சிசனில் 150 பாகை   செல்சியசு வெப்பநிலைக்கு மேல் சூடுபடுத்தினாலும் சமாரியம்(III) ஆக்சைடைத் தயாரிக்கலாம்.

: 4 Sm + 3 O2 → 2 Sm2O3

## வினைகள்

கனிம அமிலங்களில் சமாரியம்(III) ஆக்சைடு கரைந்து ஆவியாக்குதல் மற்றும் படிகமாக்குதல் வினைகளால் உப்புகளாக உருவாகிறது.

: Sm2O3 + 6 HCl → 2 SmCl3 + 3 H2O

ஐதரசன் அல்லது கார்பன் ஓராக்சைடு போன்ற ஆக்சிசன் ஒடுக்கிகளுடன் சமாரியம்(III) ஆக்சைடு உயர் வெப்பநிலைகளில்  வினைபுரிவதால் சமாரியம் உலோகமாக ஒடுக்கப்படுகிறது.
 
## மேற்கோள்கள்

பகுப்பு:ஆக்சைடுகள்
பகுப்பு:சமாரியம்(III) சேர்மங்கள்
பகுப்பு:செசுகியுவாக்சைடுகள்
ராசவாடா

**ராசவாடா** (மராத்தி:**राजवाडा**), இந்தூரில் உள்ள வரலாற்று முக்கியமான இடமாகும்.  இது மராத்திய மன்னர்களான ஓல்கர்களால் கட்டபட்ட அரண்மனையாகும். இது இருநூறு ஆண்டுகளுக்கு முன்பு கட்டப்பட்டதாகும். சத்ரியர்களுக்கு அருகில், ஏழு அடுக்குகளைக் கொண்டு அமைந்துள்ள இக்கட்டிடம் அரசர்களின் செல்வத்தையும், கட்டிடக்கலையின் நுட்பத்தையும் வெளிப்படுத்துவதாக அமைந்துள்ளது.

## கட்டிட அமைப்பு
இக்கட்டிடத்தில் இரண்டு பாகமுள்ளது. முதல் பகுதி நகரத்தின்‌ மையத்திலும் இரண்டாம் பகுதி பழைய நகரத்திலும் உள்ளது. ராசவாடா, மராத்திய, மவுலாய வடிவமைப்பை எடுத்துக்காட்டும் விதமாக உள்ளது. தரைத்தளத்திருந்து மூன்று தளங்கள் கற்களிலும் ஏனைய தளங்கள் மரத்தாலும் செய்யப்பட்டுள்ளது.

## படக்காட்சியகம்

Rajwada Indore Diwali.jpg|தீபஒளி காலத்தில் ராசவாடா
Ahilya Status Rajwada Indore 2014.jpg | அகலியாபாய் சிலை கோட்டை முன்பு


## உசாத்துணைகள்

பகுப்பு:மத்தியப் பிரதேசத்தில் உள்ள அரண்மனைகள்
பகுப்பு:இந்தோர் மாவட்டம்
திருட்டு ஈ (குடும்பம்)

**திருட்டு ஈ** அல்லது *அசிலிடே* (*Asilidae*) என்பது (*robber fly*) திருட்டு ஈ குடும்பப் பூச்சியாகும். இவை "கொலையாள் ஈ" (*assassin flies*) எனவும் அழைக்கப்படும். இவை பலமுள்ளவை. இவ் ஈக்கள் குறுகியதும், விறைப்பான உறிஞ்சு குழல்களைக் கொண்டு மேல் தொண்டையால் உறிஞ்சுகின்றன. "திருட்டு ஈ" என்ற பெயர் அவற்றின் மூர்க்கமான உணவை உண்ணும் பழக்கத்தைப் பிரதிபலிக்கின்றன. அவை பொதுவாக மற்றைய பூச்சிகளையே உண்ணுகின்றன. அவ்வேளையில் அவை காத்திருந்து பதுங்கி பூச்சிகள் பறக்கும்போது இரையைப் பிடிக்கின்றன.

## உசாத்துணை

## வெளி இணைப்புகள்

பகுப்பு:பூச்சிகள்
நீளவீடு

**நீளவீடு** *(Longhouse)* எனப்படுவது, ஓர் அறை கொண்ட, நீளமானதும் ஒடுங்கியதுமான அளவு விகிதமுடையதுமான ஒரு வகை வீடு ஆகும். ஆசியா, ஐரோப்பா, வட அமெரிக்கா உள்ளிட்ட உலகின் பல பகுதிகளில் வாழும் மக்கள் குழுக்கள் பல இவ்வகையான வீடுகளைக் கட்டுகிறார்கள்.

இவற்றுள் பல மரத்தால் கட்டப்பட்டவை. பெரும்பாலான பண்பாடுகளில் இவை நிரந்தர அமைப்புக்களின் தொடக்ககால வடிவங்களாகக் காணப்படுகின்றன. 

ஐரோப்பாவின் புதியகற்கால நீளவீடுகள், கால்நடைகள் வளர்ப்பதற்கும் பயன்பட்ட மத்தியகால தாட்மூர் நீளவீடுகள் *(Dartmoor longhouse),* அமெரிக்காக்களின் தாயக மக்களுள் பல பண்பாட்டினர் பயன்படுத்திய பல விதமான நீளவீடுகள் என்பன இவ்வீடு வகையுள் அடங்குவன. 

## ஐரோப்பா

புதியகற்கால நீளவீட்டு வகையை கி.மு. 5000-ஆம் ஆண்டுக் காலப்பகுதியில் நடு ஐரோப்பா, மேற்கு ஐரோப்பாவில் வாழ்ந்த முதல் வேளாண்மைச் சமூகத்தினர் அறிமுகம் செய்தனர். 

## போர்னியோ

தென்கிழக்கு ஆசியத் தீவான போர்னியோவில் (இப்போது இந்தோனேசிய கலிமந்தான், *(Indonesian Kalimantan)* கிழக்கு மலேசியா மற்றும் புரூணை) வசிப்பவர்களில் பலர், குறிப்பாக டயாக் மக்கள், பாரம்பரியமாக நீள வீடுகள் எனப்படும் நீளமான வீடுகளில் வாழ்கின்றனர்.

இந்தோனேசியாவில் இந்த நீள வீட்டை, இந்தோனேசிய மொழியில் ரூமா பேத்தாங் *(rumah betang)* என்றும்; மலாய் மொழியில் ரூமா பாஞ்சாங் *(rumah panjang)* என்றும் அழைக்கிறார்கள்.

## மேற்கோள்கள்

## மேலும் காண்க
* Borneo (Kalimantan) Kenyah-Kayan traditional art.

பகுப்பு:வீட்டு வகைகள்
பகுப்பு:சரவாக்
சுகுமாரன்

**சுகுமாரன்** என்ற பெயரில் உள்ள கட்டுரைகள்:

* சுகுமாரன் (நடிகர்)
* சுகுமாரன் (கவிஞர்)
* டி. கே. சுகுமாரன், துடுப்பாட்ட வீரர்
* பிரித்விராஜ் சுகுமாரன், நடிகர்
* மயூரன் சுகுமாரன், ஆத்திரேலியக் குற்றவாளி
* திக்குறிசி சுகுமாரன் நாயர், நடிகர்
படைவீரன் ஈக்கள்

**படைவீரன் ஈக்கள்** அல்லது **போர்வீரன் ஈக்கள்** (*soldier flies*; *Stratiomyidae*; கிரேக்க மொழியில்  - படைவீரன்;  - ஈ) என்பன ஈக்கள் குடும்பத்தைச் சேர்ந்த ஈக்களாகும். இக்குடும்பம் 2,700 இற்கு மேற்பட்ட இனங்களையும் 380 இற்கு மேற்பட்ட அழிவுறாத பேரினங்களையும் கொண்டுள்ளது. வளர்ந்த ஈக்கள் குடம்பிக்குரிய வாழ்விடங்களில், குறிப்பாக ஈர நிலங்கள், மண்ணில் ஈரலிப்புள்ள பகுதிகள், புற்படை, மரப்பட்டையின் கீழ்ப்பகுதி, விலங்குக் கழிவுகள் உள்ள இடங்கள் ஆகிய பகுதிகளில் காணப்படுகின்றன. இவை அளவிலும் உருவத்திலும் மாறுபட்டாலும், பொதுவாக உலோகப் பச்சை நிறத்தில், குளவி போன்ற தோற்றத்துடன், கறுப்பு, மஞ்சள் அல்லது பச்சை நிறத்தில் காணப்படும். இவை மொதுவாக செயற்பாடற்று, இளைப்பாறிக் கொண்டு காணப்படும்.

## உசாத்துணைகள்

## வெளி இணைப்புகள்

*Tree of Life: Stratiomyidae
*Picture gallery from Diptera.info 195 photographs
* Picture gallery from BugGuide
* Family Stratiomyidae at EOL Images. Flowers visited by adults.
*Pest Information Wiki 

பகுப்பு:பூச்சிகள்
சோடியம் ஈரைதரசன் ஆர்சனேட்டு

**சோடியம் ஈரைதரசன் ஆர்சனேட்டு** *(Sodium dihydrogen arsenate)* என்பது NaH2AsO4. என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். இதனுடன் தொடர்புள்ள இருசோடியம் ஐதரசன் ஆர்சனேட்டு (Na2HAsO4) உள்ளிட்ட பிறவுப்புகளும் சோடியம் ஆர்சனேட்டு என்றே அழைக்கப்படுகின்றன. நிறமற்ற திண்மமான இச்சேர்மம்  மிகவும் நச்சுத்தன்மை கொண்ட ஒரு நச்சுப்பொருளாகும்.  ஆர்சனிக் அமிலத்தினுடைய இணை காரமாகவும் இவ்வுப்பு கருதப்படுகிறது.

:H3AsO4  H2AsO  +  H+  (K1 = 10−2.19)

நிறைவுற்ற நீர்த்த கரைசலைச் சூடாக்கி ஒருநீரேற்றாக படிகமாக்கும் முறையே ஆய்வகத்தில் இச்சேர்மத்தைத் தயாரிக்கும் முறையாக உள்ளது. சூடான நிலையில்தான் கரைசலில் இச்சேர்மம் முழுமையாக கரைகிறது. (100 பாகை செல்சியசு வெப்பநிலையில் 100 மில்லி லிட்டரில் 75.3 கிராம்)
 
ஒருநீரேற்றுப் படிகத்தை (NaH2AsO4H2O) மேலும் சூடாக்கினால் திணமநிலையில் உள்ள இச்சேர்மம் நீரை இழந்து பைரோ ஆர்சனேட்டு உப்பாக (Na2H2As2O7) மாறுகிறது.

## மேற்கோள்கள்


பகுப்பு:ஆர்சனேட்டுகள்
பகுப்பு:சோடியம் சேர்மங்கள்
பெரும் பூனை

[thumb|[புலி, பூனைக் குடும்பத்திலுள்ள பெரிய, பாரிய இனம்]]
**பெரும் பூனை** (*big cat*) என்ற பதமானது உயிரியல் ரீதியான வகைப்பாடல்லாது, பூனைக் குடும்பத்திலுள்ள பெரிய இனத்திலிருந்து சிறியவற்றை வேறுபடுத்திக் காட்ட பொதுவான அல்லது முறைசாராது பயன்படுத்தப்படும் பதமாகும்.

ஒரு குறுகலான வரைவிலக்கணம் பூனைக் குடும்பத்தைச் சேர்ந்த புலி, சிங்கம், ஜாகுவார், சிறுத்தை, பனிச்சிறுத்தை என்பனவற்றை பெரும் பூனை எனக் குறிப்பிடுகிறது. இப்பேரினத்தைச் சேர்ந்த இவை மாத்திரமே கர்ச்சனை செய்யக் கூடியன. வேறு ஓர் வரைவிலக்கணம் மலையரிமா, சிவிங்கிப்புலி என்பனவற்றையும் பெரும் பூனைகளாக உள்வாங்குகின்றன. படைச்சிறுத்தை பெரிய, சிறிய பூனைகளுக்கு இடையிலான பரிணாமத் தொடர்பைக் கொண்டதாகக் கருதப்படுகிறது. அளவில் வேறுபட்டிருந்தாலும் அமைப்பிலும் நடத்தையிலும் ஒத்த தன்மையுடன் காணப்படுகின்றன. ஆயினும் சிவிங்கிப்புலி பெரிய, சிறிய பூனைகளில் இருந்து குறிப்பிடத்தக்களவு வேறுபட்டுக் காணப்படுகின்றது. எல்லா பூனைக் குடும்ப விலங்குகளும் ஊனுண்ணிகளாகவும் உயர்நிலை கொன்றுண்ணிகளாகவும் உள்ளன. இவை அமெரிக்கா, ஆப்பிரிக்கா, ஆசியா, ஐரோப்பா ஆகிய இடங்களில் காணப்படுகின்றன.

## இனங்கள்
[thumb|right|[சிங்கம், பூனைக் குடும்பத்திலுள்ள உயரமான இனம்]]
பூனைக் குடும்பம்
* *[[பூனைப் பேரினம் ]]*
** புலி, *Panthera tigris* ஆசியா
** சிங்கம், *Panthera leo* (துணை சகாரா ஆப்பிரிக்கா, இந்தியாவில் கிர் தேசியப் பூங்கா; மறைந்த இடங்களாக தென்கிழக்கு ஐரோப்பா, மத்திய கிழக்கு நாடுகள், ஆசியாவின பல பகுதிகள், வட அமெரிக்கா)
** ஜாகுவார், *Panthera onca* (அமெரிக்கா; தென் ஐக்கிய அமெரிக்கா முதல் வட அர்ஜென்டினா வரை)
** சிறுத்தை, *Panthera pardus* (ஆசியா, ஆப்பிரிக்கா)
** பனிச்சிறுத்தை, *Panthera uncia* (syn. *Uncia uncia* - மத்திய ஆசியா முதல் தென் ஆசியா வரையான மலைப்பகுதிகள்)
* சிவிங்கிப்புலி பேரினம்
** சிவிங்கிப்புலி, *Acinonyx jubatus* (துணை சகாரா ஆப்பிரிக்கா, ஈரான்; இந்தியாவிலிருந்து மறைந்துவிட்டது)
* மலைச்சிங்கம் (பேரினம்)
** மலையரிமா, *Puma concolor* (தென், வட அமெரிக்கா)

## பரிமாணம்
2010 இல் பிரசுரிக்கப்பட்ட ஆய்வு பெரும் பூனைகளுக்களுக்கிடையிலான பரிமாண உறவு பற்றிய பார்வையை வெளியிட்டது இக்கற்றல் பனிச்சிறுத்தையும் புலியும் சகோதர இனங்கள் எனவும், சிங்கம், சிறுத்தை, ஜாகுவார் என்பன நெருக்கிய தொடர்புள்ளவை எனவும் வெளிப்படுத்தியது.

## காட்சியகம்

படிமம்:Snow leopard1983.jpg|பனிச்சிறுத்தை
படிமம்:White Tiger in Touroparc.jpg|புலி
படிமம்:Jaguar head shot.jpg|ஜாகுவார்
படிமம்:Lion d'Afrique.jpg|சிங்கம்
படிமம்:Panthera pardus close up.jpg|சிறுத்தை
படிமம்:Puma, licking her lips.JPG|மலையரிமா
படிமம்:Cheetah portrait Whipsnade Zoo.jpg|சிவிங்கிப்புலி


## உசாத்துணை

பகுப்பு:பூனைப் பேரினம்
டெஃடுசு ரோஃப்பின்சசு

thumb|டெஃடுசு ரோஃப்பின்சசு
**டெஃடுசு ரோஃப்பின்சசு** (*Textus Roffensis*) என்பது 12 ஆம் நூற்றாண்டில் தொகுக்கப்பட்ட இங்கிலாந்தின் மிகப்பழமையான சட்ட நூல் ஆகும். இது இங்கிலாந்தின் மாக்னா கார்ட்டாவை விட நூறு வருடம் பழமையான நூல்.

டெஃடுசு ரோஃப்பின்சசில், தாள்கள் 1 முதல் 118 வரை (ஒரு தாள் =  இரு பக்கங்கள்), ஐந்தல்பர்ட் முதல் முதலாம் ஃகென்றி வரையான காலகட்டத்தில் எழுதப்பட்ட ஆங்கிலோ-சாக்சன் சட்டங்களைப் பற்றி விவரிக்கிறது. உரோச்சட்டர் தேவாலயத்தின் துறவியர் மடத்தின் சாசனங்களைப் பற்றி 119 முதல் 235 வரை உள்ள தாள்கள் விவரிக்கின்றன.

பதினெட்டாம் நூற்றாண்டில் டெஃடுசு ரோஃப்பின்சசு தேம்சு ஆற்றில் விழுந்ததால், இதன் பல பக்கங்களில் எழுத்துக்கள் நீரினால் சேதமடைந்துவிட்டன. அதிகமாகச் சேதமடைந்தத் தாள்கள் 103 முதல் 116 வரை ஆகும்.

டெஃடுசு ரோஃப்பின்சசு நூலில் உரோச்சட்டர் பகுதிகளில் 1100-களில் வாழ்ந்த 13 துறவிகளின் பெயர்கள் குறிப்பிடப்பட்டுள்ளன. இவர்களில் பெயரின் அடிப்படையில் ஆறு பேர் இங்கிலாந்து நாட்டவர் என்றும், ஏழு பேர் அயல்நாட்டவர் என்றும் அறியப்படுகிறது.

## மேற்கோள்கள்

## வெளியிணைப்புகள்
# டெஃடுசு ரோஃப்பின்சசு நிறநகல்
# டெஃடுசு ரோஃப்பின்சசு - ஒரு மறைக்கப்பட்ட புதையல்

பகுப்பு:கையெழுத்துப்படிகள்
பகுப்பு:இங்கிலாந்து
பகுப்பு:சட்டவியல் நூல்கள்
பகுப்பு:12ஆம் நூற்றாண்டு நூல்கள்
வர்க்கலா தொடருந்து நிலையம்

**வர்கல தொடருந்து நிலையம்** (*Varkala Railway station*) என்பது இந்தியாவின் கேரளா மாநிலத்தின், திருவனந்தபுரம் மாவட்டம், வர்க்கலயில் அமைந்துள்ள அமைந்துள்ள ஒரு தொடருந்து நிலையமாகும்.

## நின்று செல்லும் வண்டிகள்
;விரைவுவண்டிகள்

;பயணியர் வண்டிகள்

## சான்றுகள்

## மேற்கோள்கள்
ஆர்சனிக் ஐம்புளோரைடு

**ஆர்சனிக் ஐம்புளோரைடு** *(Arsenic pentafluoride)* என்பது AsF5 என்ற மூலக்கூறு வாய்ப்பாடு கொண்ட ஒரு கனிம வேதியியல் சேர்மமாகும். ஆர்சனிக் மற்றும் புளோரின் தனிமங்கள் இணைந்து இச்சேர்மம் உண்டாகிறது. ஆர்சனிக் ஐம்புளோரைடில் +5. ஆக்சிசனேற்ற நிலையில் ஆர்சனிக் காணப்படுகிறது,

## தயாரிப்பு
நேரடியாக ஆர்சனிக்கும் புளோரினும் வினைபுரிவதால் ஆர்சனிக் ஐம்புளோரைடு உருவாகிறது:.

:2As + 5F2 → 2AsF5

ஆர்சனிக் முப்புளோரைடுடன் புளோரினைச் சேர்த்து வினைபுரியச் செய்வதாலும் இதைத் தயாரிக்கலாம்.

:AsF3 +  F2 → AsF5

ஆர்செனிக் ஆக்சைடுகளுடன் தனிமநிலை புளோரினைச் சேர்த்து வினைப்படுத்துவதாலும் ஆர்சனிக் ஐம்புளோரைடைத் தயாரிக்கலாம்.

:2As2O5 +  10F2 → 4AsF5 + 5O2
:2As2O3 +  10F2 → 4AsF5 + 3O2

## பண்புகள்
நிறமற்ற வாயுவாகக் காணப்படும் ஆர்சனிக் ஐம்புளோரைடு , முக்கோண இரட்டைப்பட்டைக் கூம்பு அமைப்பைப் பெற்றுள்ளது In the solid state the axial As-F bond lengths are 171.9 pm and the equatorial 166.8 pm.. திண்ம நிலையில் As-F அச்சு நீளம் 171.9 பை.மீ ஆகவும் நடுவரை அச்சு நீளம் 166.8 பை.மீ ஆகவும் இருக்கிறது.

## வினைகள்
ஆலைடு அணைவுச் சேர்மங்களாக ஆர்சனிக் ஐம்புளோரைடு உருவாகிறது. கந்தக நான்கு புளோரைடுடன் ஆர்சனிக் ஐம்புளோரைடு வினைபுரிந்து அயனி அணைவுச்சேர்மமாக உருவாகும் வினை இச்சேர்மம் ஒரு வலிமைமிக்க ஏற்பி என்பதை வெளிப்படுத்துகிறது.

:AsF5 + SF4  → SF3+ + AsF6−

## பாதுகாப்பு
ஆர்ச்னிக் ஐம்புளோரைடு மிகவும் நச்சுத்தன்மை கொண்ட சேர்மமாகும். குறிப்பாக இச்சேர்மம் கல்லீரல் செல்களைப் பாதிக்கிறது எனக் கருதப்படுகிறது.

## மேற்கோள்கள்


பகுப்பு:புளோரைடுகள்
பகுப்பு:ஆர்சனிக் ஆலைடுகள்
பகுப்பு:ஆர்சனிக்கு(V) சேர்மங்கள்
சாத்தனூர்

* சாத்தனூர் ( கிருஷ்ணகிரி மாவட்டம்)
* சாத்தனூர், தஞ்சாவூர் மாவட்டம்
* சாத்தனூர் (பெரம்பலூர் மாவட்டம்)
* சாத்தன்னூர்
புதிய வானம் (திரைப்படம்)

**புதிய வானம்** 1988-இல் ஆர். வி. உதயகுமார் இயக்கத்தில் வெளிவந்த இந்தியத் தமிழ்த் திரைப்படமாகும். சத்யராஜ், சிவாஜி கணேசன், ரூபினி, கௌதமி ஆகியோர் முக்கியக் கதாபாத்திரங்களில் நடித்திருந்தனர். ஜி. தியாகராஜன், வி. தமிழழகன் ஆகிய இருவரும் இணைந்து தயாரித்த இப்படத்திற்கு ஹம்சலேகா இசையமைத்திருந்தார். இத்திரைப்படம் 1988 சூன் 16 அன்று வெளியானது. 1966-இல் வெளியான *[[அன்பே வா]]* திரைப்படத்தில் இடம்பெற்ற *புதிய வானம் புதிய பூமி* என்ற பாடலில் இருந்து இப்படத்தின் தலைப்பு உருவானது.

## நடிகர்கள்
*சத்யராஜ் - எம். ஜி. ராஜரத்னம் 
*சிவாஜி கணேசன் - டிஐஜி பாண்டித்துரை 
*ரூபினி - தேவகி 
*கௌதமி - மேரி 
*விஜயகுமார் - கோச்சா / கோவிந்தன் 
*ஜனகராஜ் - பட்டாபி 
*ராஜேஷ் குமார் - ஜானி 
*நாசர்
*சார்லி
*ஜெய்கணேஷ் - ஜீவதுரை (சிறப்புத் தோற்றம்)
*கே. நட்ராஜ்
*பொன்னம்பலம்
*ஒரு விரல் கிருஷ்ணா ராவ்
*இடிச்சபுளி செல்வராசு
*குண்டு கல்யாணம் 
*என்னத்த கண்ணையா
*எல். ஐ. சி. நரசிம்மன் - சாமுவேல் 
*சேது விநாயகம்
*பேபி சுஜிதா
*குயிலி
*டிஸ்கோ சாந்தி
*அனுஜா

## பாடல்கள்
இத்திரைப்படத்திற்கு அம்சலேகா இசையமைத்திருந்தார். பாடல் வரிகளை முத்துலிங்கம், கங்கை அமரன், இளந்தேவன், ஆர். வி. உதயகுமார் ஆகியோர் எழுதியிருந்தனர்.

## மேற்கோள்கள்

## வெளி இணைப்புகள்
*

பகுப்பு:1987 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:சத்யராஜ் நடித்த திரைப்படங்கள்
பகுப்பு:சிவாஜி கணேசன் நடித்த திரைப்படங்கள்
பகுப்பு:கௌதமி நடித்த திரைப்படங்கள்
பகுப்பு:விஜயகுமார் நடித்த திரைப்படங்கள்
பகுப்பு:நாசர் நடித்த தமிழ்த் திரைப்படங்கள்
பகுப்பு:ஜனகராஜ் நடித்த திரைப்படங்கள்
பகுப்பு:சார்லி நடித்த திரைப்படங்கள்
பகுப்பு:ஜெய்கணேஷ் நடித்த திரைப்படங்கள்
அலுமினியம் அசிட்டேட்டு

**அலுமினியம் அசிட்டேட்டு** அல்லது **அலுமினியம் எத்தனோயேட்டு** *(Aluminium acetate or aluminium ethanoate)* என்பது அசிட்டிக் அமிலத்தினுடைய அலுமினிய உப்பாகும். இவ்வுப்பு சிலவேளைகளில் AlAc என்று சுருக்க வடிவிலும் குறிக்கப்படுகிறது. ஆனால் அலுமினியம் அசிட்டேட்டின் மூலக்கூற்று வாய்ப்பாடு C6H9AlO6 ஆகும். திண்மநிலையில் இப்பெயரில் மூன்று உப்புகள் அறியப்படுகின்றன. கார அலுமினியம் ஓரசிட்டேட்டு ((HO)2AlCH3CO2), கார அலுமினியம் ஈரசிட்டேட்டு (HOAl(CH3CO2)2) மற்றும் நடுநிலை அலுமினியம் மூவசிட்டேட்டு (Al(CH3CO2)3.). நீர்த்த நிலையில் அலுமினியம் மூவசிட்டேட்டு நீராற்பகுப்பு வினைக்கு உட்பட்டு மற்ற இரண்டு அசிட்டேட்டுகளையும் கொடுக்கிறது. இம்மூன்று அசிட்டேட்டுகளின் கரைசல்கள் அனைத்தையும் சேர்த்து அலுமினியம் அசிட்டேட்டு என்று பொதுவாக குறிக்கப்படுகிறது.  

## அலுமினியம் ஓரசிட்டேட்டு
அலுமினியம் ஓரசிட்டேட்டு  என்பது Al(OH)2(CH3COO) என்ற மூலக்கூற்று வாய்ப்பாட்டால் விவரிக்கப்படும் கனிம வேதியியல் சேர்மமாகும். அலுமினியம் ஐதராக்சைடும் நீர்த்த அசிட்டிக் அமிலமும் சேர்ந்து இவ்வுப்பு உருவாகிறது. அடர் அசிட்டிக் அமிலம் பயன்படுத்தப்பட்டால் ஈரசிட்டேட்டும் மூவசிட்டேட்டும் உருவாகின்றன.
## அலுமினியம் ஈரசிட்டேட்டு
அலுமினியம் ஈரசிட்டேட்டு  என்பது கார அலுமினியம் அசிட்டேட்டு என்ற பெயராலும் அழைக்கப்படுகிறது. நீரிய அலுமினியம் அசிட்டேட்டு கரைசலிலிருந்து வெள்ளை நிறத் தூளாக இது தயாரிக்கப்படுகிறது. அலுமினியம் மூவசிட்டேட்டை நீருடன் சேர்த்து நீராற்பகுத்தல் வினைக்கு உட்படுத்தியும் இதை தயாரிக்கலாம். 
## அலுமினியம் மூவசிட்டேட்டு
அலுமினியம் மூவசிட்டேட்டை அலுமினியம் குளோரைடு அல்லது அலுமினியத் தூளுடன் அசிட்டிக் அமிலம் மற்றும் அசிட்டிக் நீரிலி கலவையைச் சேர்த்து வினைப்படுத்தி தயாரிக்கலாம். இதையே சாதரணமாக அலுமினியம் அசிட்டேட்டு உப்பு என்கிறார்கள். 180 பாகை செல்சியசு என்ற உயர் வெப்பநிலையில் நீரற்ற சூழலில் இவ்வுப்பு தயாரிக்கப்படுகிறது.  
## மேற்கோள்கள்

பகுப்பு:அலுமினியம் சேர்மங்கள்
பகுப்பு:அசிட்டேட்டுகள்